„Môže dodržiavanie bezlaktózovej diéty a zlepšenie črevného zdravia zmierniť alebo odstrániť histamínovú intoleranciu?“
Dobrý deň, nedávno mi bola diagnostikovaná HIT, a asi pred 10 rokmi laktózová.Mohla byt HIT spôsobená nedodržiavaním práve bezlaktozovej diéty a tým pádom pri jej dodrziavani a uzdravení čriev (nález bol aj reaktívna gastritida) by mohla HIT ustať až úplne vymyznúť? Ďakujem
Dobrý deň.
Ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Rozvoj a vznik HIT je vysoko individuálny a nemusí bezprostredne súvisieť s nedodržiavaním bezlaktózovej diéty. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti.
Základom liečby histamínovej intolerancie je diéta s nízkym obsahom histamínu. Viac odborných rád a indormácii sa môžete dočítať v nasledujúcom
odkaze
. Zmiernenie či vymyznutie ťažkostí závisí od mnohých faktorov ako je napríklad, aktivita enzýmu diaminoexidáza i celkový zdravotný stav pacienta. Odporúčam Vám možnosti liečby konzultovať s lekárom.
Prajem pekný zvyšok dňa.
S pozdravom,
PharmDr. Anna Pacalajová